Kynning á tillögu að nýju svæðisskipulagi höfuðborgarsvæðisins til 2040 Nú stendur yfir forkynning í samræmi við 23. gr. skipulagslaga á tillögu að svæðisskipulagi , sem er enn í vinnslu . Á vegum Svæðisskipulagsnefndar höfuðborgarsvæðisins hefur undanfarin misseri verið unnið að gerð nýs svæðisskipulags í samræmi við samkomulag sveitarfélaganna frá 24. ágúst 2012 og verkefnislýsingu sem afgreidd var frá nefndinni 24. maí 2013 . Eðlismunur er á tillögu að nýju svæðisskipulagi og því skipulagi sem enn gildir og var samþykkt árið 2002 . Horfið er frá hefðbundnu landnotkunarskipulagi yfir í stefnumótandi áætlun , þar sem sett eru fram leiðarljós og undir þeim lýst markmiðum og aðgerðum . Enginn eiginlegur skipulagsuppdráttur er í tillögu að nýju svæðisskipulagi heldur er stefnan skýrð nánar með þemakortum og skýringarmyndum . Miðað er við að á sama tíma fái tillagan rýni hjá skipulagsnefndum sveitarfélaganna sem eru aðilar að skipulaginu . Á kynningartímanum verða opnir fundir á skrifstofu SSH , Hamraborg 9 , Kópavogi , sem hér segir : Þeir sem vilja koma á framfæri ábendingum við tillögu að nýju svæðisskipulagi vinsamlega sendi þær á netfangið ssh@ssh.is eða beint til svæðisskipulagsstjóra : hrafnkell@ssh.is .